വാളെടുത്തവരെല്ലാം വെളിച്ചപ്പാട് ആയാല് കേരളത്തില് പാര്ട്ടി സംപൂജ്യമാകും, അതൃപ്തി ഉണ്ടെങ്കില് സുധീരന് രാഷ്ട്രീയകാര്യ സമിതി വിളിക്കാന് ആവശ്യപ്പെടാമായിരുന്നുവെന്ന് കെ മുരളീധരന് കോഴിക്കോട് : കോണ്ഗ്രസിലെ പുനസംഘടന ഗ്രൂപ്പ് അടിസ്ഥാനത്തില് ആകരുതെന്ന ആവശ്യവുമായി കെ മുരളീധരന് എം പി. പുന:സംഘടന നീളരുതെന്നും എ ഐ സി സി സി ജനറല് സെക്രട്ടറി താരിഖ് അന്വറുമായുള്ള കൂടിക്കാഴ്ചയില് മുരളീധരന് ആവശ്യപ്പെട്ടു. സെമി കേഡര് സംവിധാനത്തില് പോയാലേ പാര്ട്ടിക്ക് മെച്ചപ്പെടാനാവൂ. ഗ്രൂപ്പ് അടിസ്ഥാനത്തിലുള്ള വീതം വയ്പ്പ് പാടില്ല എന്നുതന്നെയാണ് എന്റെ അഭിപ്രായം. ഞാന് നിര്ദ്ദേശിക്കുന്നവരില് പ്രവര്ത്തിക്കാത്തവരുണ്ടെങ്കില് അവരെ നിര്ദാക്ഷിണ്യം തള്ളണം. ഭാരവാഹി പട്ടിക രാഷ്ട്രീയകാര്യ സമിതിയില് ചര്ച്ച ചെയ്യണം.വാളെടുത്തവരെല്ലാം വെളിച്ചപ്പാടായാല് കോണ്ഗ്രസ് കേരളത്തില് സംപൂജ്യമാകും. പുനസംഘടനയില് വി എം സുധീരന് അതൃപ്തി ഉണ്ടെങ്കില് രാഷ്ട്രീയകാര്യ സമിതി വിളിക്കാന് ആവശ്യപ്പെടാമായിരുന്നു. പാര്ട്ടി ചട്ടക്കൂട് വിട്ട് സുധീരന് പുറത്ത് പോകില്ലെന്നാണ് പ്രതീക്ഷ. സംഘടനയുടെ നന്മക്ക് മാത്രമേ അദ്ദേഹം പ്രവര്ത്തിക്കുകയുള്ളു. വി എം സുധീരനെ താന് നേരിട്ട് കാണും മുരളീധരന് പറഞ്ഞു. അതേസമയം, കെ.പി.സി.സി പുന:സംഘടന രണ്ടാഴ്ചയ്ക്കകം പൂര്ത്തിയാക്കണമെന്ന് സംസ്ഥാന നേതൃത്വത്തോട് കോണ്ഗ്രസ് ഹൈക്കമാന്ഡ് ആവശ്യപ്പെട്ടു. കഴിഞ്ഞ രണ്ട് ദിവസം തിരുവനന്തപുരത്തുണ്ടായിരുന്ന എ.ഐ.സി.സി ജനറല് സെക്രട്ടറി താരിഖ് അന്വറാണ് ഈ നിര്ദ്ദേശം നല്കിയത്.മുതിര്ന്ന നേതാക്കളുമായി സൗഹൃദ കൂടിക്കാഴ്ചയ്ക്കാണ് താരിഖ് അന്വര് എത്തിയതെങ്കിലും, വി.എം. സുധീരന് ഉയര്ത്തിയ അപ്രതീക്ഷിത കലാപം ചര്ച്ചകളെയാകെ വഴി തിരിച്ചുവിടുകയായിരുന്നു. അങ്കമാലിയിലായിരുന്ന ഉമ്മന് ചാണ്ടിയെ താരിഖിന് കാണാനുമായില്ല. കെ.പി.സി.സി രാഷ്ട്രീയകാര്യ സമിതിയിലും എ.ഐ.സി.സിയിലും നിന്ന് രാജി വച്ച സുധീരനെ അനുനയിപ്പിക്കാന് ശ്രമം തുടരുമെങ്കിലും കെ.പി.സി.സി, ഡി.സി.സി പുന:സംഘടനാ ചര്ച്ചകള്ക്ക് അത് തടസ്സമാകില്ലെന്നാണ് കോണ്ഗ്രസ് വൃത്തങ്ങള് നല്കുന്ന സൂചന. സുധീരനെയും മുല്ലപ്പള്ളി രാമചന്ദ്രനെയും പരമാവധി സഹകരിപ്പിക്കാന് നോക്കിയിട്ടും ഒഴിഞ്ഞുമാറിയ ശേഷം ഇപ്പോള് ആരോപണങ്ങളുയര്ത്തുന്നത് നീതീകരിക്കാനാവില്ലെന്നാണ് സംസ്ഥാന നേതൃത്വത്തിന്റെ നിലപാട്. സംസ്ഥാന നേതൃത്വത്തില് പൂര്ണ്ണ വിശ്വാസമര്പ്പിക്കുമ്ബോഴും ,എല്ലാവരെയും ചേര്ത്ത് നിറുത്തി പോകണമെന്ന് ഹൈക്കമാന്ഡ് നിര്ദ്ദേശിച്ചിട്ടുണ്ട്. സ്വന്തം മണ്ഡലമായ വയനാട്ടിലെ വിവിധ പരിപാടികളില് പങ്കെടുക്കാനായി രാഹുല് ഗാന്ധി ഇന്ന് കോഴിക്കോട്ടെത്തും. സംസ്ഥാന നേതൃത്വം അദ്ദേഹവുമായി നടത്തുന്ന കൂടിക്കാഴ്ചയിലും സംഘടനാ വിഷയങ്ങള് ചര്ച്ചയാകും. രാഹുലിന്റെ നിര്ദ്ദേശങ്ങള് കൂടി പരിഗണിച്ചാവും പുന:സംഘടനയുടെ തുടര്ചര്ച്ചകള്.